Würzburgin yliopisto

Würzburgin yliopisto () on Saksassa Würzburgin kaupungissa toimiva valtion tukema yliopisto. Se on perustettu vuonna 1582, mutta laskee itse historiansa alkavan jo vuodesta 1402.

Ensimmäisinä vuosisatoinaan Würzburgin yliopisto oli tärkeä roomalaiskatolisen teologian keskus. Se maallistui vuonna 1814, ja nyttemmin yliopiston kuuluisin osa on sen lääketieteellinen tiedekunta.

Würzburgin yliopistossa oli vuonna 2021 noin 27 100 opiskelijaa ja noin 440 professoria kymmenessä tiedekunnassa. Tiedekuntia ovat teologinen, oikeustieteellinen, lääketieteellinen, biologian, kemian ja farmasian, matematiikan ja tietojenkäsittelytieteen, fysiikan ja tähtitieteen, talouden, filosofian ja humanistinen tiedekunta.

Lähteet

Aiheesta muualla 

 Universität Würzburg 

Saksan yliopistot
Würzburg